Mazurek, Milan, poslanec NR SR (2021-12-08):
Tak ešte raz. To, čo tu predložil Igor Matovič, a to, čo tu už máme v druhom čítaní, nebude mať vôbec žiaden vplyv na túto situáciu. Je to absurdný návrh a je potrebné pochopiť, že na základe jeho vlastných slov dochádzame ku zisteniu, že v tejto chvíli to, o čom hovoria celý čas, a to, čím klamú slovenský národ, a teda že vakcína je cesta, nie je pravda. Ak si dnes otvoríte jeden z najznámejších anglických denníkov zvaný Express, je tam veľká titulka, veľký článok priamo v anglickom news mainstreame, že najnovšia štúdia dokazuje, že ten bájny variant omikron, o ktorom tu toľko hovorí Igor Matovič, že naňho je vakcína od Pfizeru až 40-krát menej účinná. Štyridsaťkrát menej účinná na ten nový variant, o ktorom tu celý čas Igor Matovič hovoril, ktorým straší všetkých obyvateľov Slovenskej republiky. A viete, čo je najkrajšie, drahí obyvatelia Slovenskej republiky? Že z tejto informácie, ktorá je dnes na titulke v jednej z najväčších anglických novín, sa tu poslanci Národnej rady veselo smejú! To je úplne fantastické! Im je úplne jedno, aký argument prinesiete, im je úplne jedno, akú štúdiu prinesiete s výnimkou teda, ak prinesiete štúdiu pána Krajčího a Jarčušku, lebo tá je špičková, tá bola od... nejak citovaná v najlepšom časopise na svete. Tej musíte veriť, to je jediná štúdia, ktorú táto vládna koalícia dokáže rešpektovať. A viete prečo? No, lebo si ju sama vyrobila. Čiže to je jediná štúdia, ktorá ich zaujíma. A keď si vezmete iný zásadný argument, ktorý dnes, alebo teda pred pár dňami vyšiel v novinách zvaných Daily Telegraph Nový Zéland, tiež mainstreamových obrovských novinách, tak sa tam dočítate, že dokumenty, ktoré americké súdy donútili Pfizer k zverejneniu, poukazujú na to, že pri tejto vakcíne dochádza k zásadnému navyšovaniu nežiaducich účinkov tejto vakcinačnej látky. Podľa údajov, ktoré tieto noviny zverejnili, sa v Novom Zélande alebo na Novom Zélande nahlasuje len 5 % zo všetkých nežiaducich účinkov týchto vakcín a podľa tejto štúdie pri aplikovaní týchto informácií na dáta z Nového Zélandu je vakcína od Pfizeru 50- až 300-násobne nebezpečnejšia než všetky doteraz používané vakcíny. 50- až 300-násobne nebezpečnejšia! Noviny Daily Telegraph Nový Zéland. Toto sú zásadné údaje priamo z mainstreamových novín a na základe týchto údajov je absolútne nemorálne, zvrátené, doslova odporné a nechutne fašistické navrhovať povinné očkovanie ako akési riešenie a ešte sa vyslovene vyhrážať vlastnému obyvateľstvu povinným očkovaním. Pri týchto údajoch, pri týchto informáciách, že tá vakcína nebude účinná voči tomu, čo tu aktuálne prichádza, na základe slov predkladateľa Igora Matoviča a pri údajoch o jej potenciálnom nebezpečenstve vy nemôžete vstupovať do svedomia obyvateľov Slovenskej republiky a nemôžete prikazovať ani jednému z jej obyvateľov, aby si toto do svojho tela nechali pichnúť. A že vás ani ako mňa neprekvapuje, že tieto zásadné informácie neprišli do slovenských mainstreamových médií, tak sa nemôžete diviť. Slovenské mainstreamové médiá dostávajú milióny, desiatky miliónov eur peňazí na reklamu od tejto vlády, aby robili vakcínam reklamu. Skrátka tieto slovenské médiá sú absolútne kúpené a tieto zásadné informácie, ktoré si dohľadáte v najväčších západných novinách v anglicky hovoriacom priestore, tu neprenikajú, nehovorí sa o nich. A pritom ide o zásadné údaje, o údaje, ktoré môžu meniť postoj celého národa na túto vakcinačnú stratégiu a túto vakcinačnú kampaň. A je taktiež nechutné, aby obyvatelia Slovenskej republiky zo svojich daní platili týmto médiám desiatky miliónov eur na reklamu konkrétneho farmaceutického produktu, ktorý môže byť extrémne nebezpečný pre každého z týchto ľudí. A teraz v tejto chvíli vám poviem jednu zásadnú informáciu. Dnes tu pri Bratislave zomrel 30-ročný človek, zamestnanec jednej z týchto automobilových, jednej z týchto automobilových firiem tu v Bratislave, zomrel pár dní po druhej dávke toho Pfizeru, vstal doma, robil si čaj, náhle spadol na zem a ostal ležať mŕtvy. Samozrejme, s vami to nepohne. Na vás to nemá žiaden vplyv. Vy to ani nezapíšete do nejakých štatistík, vy poviete, že tam boli rôzne iné dôvody. Ale toto je skutočný prípad. A tento človek sa nechal očkovať, viete prečo? Aby mal pokoj. Aby mohol ľahšie chodiť do práce, aby mohol ľahšie žiť svoj život. Vy ste ho donútili do toho, že ako mladý, zdravý človek, ktorému pri covide hrozilo len úplne smiešne štatistické nebezpečenstvo, si do svojho tela nechal dať niečo, o čom nebol presvedčený, čomu neveril a čo ho mohlo aj zabiť. A vám to bude ďalej jedno. Vy sa nebudete hanbiť z tých vašich špinavých papúľ hovoriť o povinnom očkovaní. A ja sa pýtam, keď neskôr príde nová vláda a povie, že každý jeden z vás, kto presadzoval povinné očkovanie, že každý, kto sa pod tieto návrhy podpísal, bude zodpovedný za úmrtia ľudí, ktoré prídu, vy to viete už v štatistickej pravdepodobnosti, z logiky vecí, že niekoľko ľudí tie vakcíny vedome zabijú. Vy týmto zabijete niekoľko ľudí, ak to povinne dáte, ako povinnosť, a že tie vaše štatistiky neodzrkadľujú realitu, o tom sa môžeme presviedčať každý deň, už len keď porovnáme tie české, ktoré ku 1. novembru 2021 ukazujú 122 úmrtí po vakcínach, slovenské sedem. Samozrejme, to je úplne reálne a takto máme veriť tejto vláde! Štatistiky, ktoré produkuje NCZI, sú každý deň iné. Štatistiky, ktoré nikto nekontroluje, kde sa zverejňujú úplné bludy, že v Nových Zámkoch zo dňa na deň stúpol počet hospitalizovaných už o 400, a nikoho to netrápilo, dokonca verejní aktivisti museli upozorniť vládu na to, že publikujete bláboly vycucané z prsta. Až vtedy ich to napadlo. Aha, skontrolujeme si to. To asi nedáva logiku. Ale vtedy, keď to ťukali ako roboti do počítača a zverejňovali to občanom Slovenskej republiky, že zo dňa na deň o 400 vystrelil ten počet hospitalizovaných, tak im to nedocvaklo. Nedocvaklo! A na základe týchto vašich smiešnych údajov, vycucaných z prsta, my máme tomuto veriť? A vy sa chcete vyhrážať obyvateľom Slovenskej republiky, že ak neakceptujú tento váš absurdný návrh na tieto príspevky, tak že im zavediete povinné očkovanie? Načisto ste sa zbláznili?! Načisto vám preplo?! Kto si vy myslíte, že ste?! To nemáte už ani trochu morálky?! Ani trochu etiky?! Ani trochu zodpovednosti?! Vôbec vám nebude vadiť, že to nanucujete ľudí nasilu, že to nanucujete ľuďom nasilu? Zoberte si jednu z posledných amerických štúdií na pol milióna pacientov, publikovaná tuším v júni tohto roku. Za jeden z najrizikovejších faktorov, ktoré prispievajú k ťažkému zvládaniu tohto ochorenia, sú napísané, o 28 % zvyšujú riziko nebezpečného alebo ťažšieho zvládania tohto ochorenia, sú poruchy vychádzajúce z chronického stresu a zo strachu, z panickej hrôzy. A pozrite sa, čo robíte! Vy stresujete celý národ! Celému národu sa vyhrážate. Celému národu ukazujete, že ak vás nebudú poslúchať, tak to do nich napicháte povinne. Od rána do večera vaše propagandistické mediálne plátky hovoria, už zajtra môžeš zomrieť. Covid si nevyberá, covid zabíja. Máme tu toto, hento, jednoducho cintoríny, mŕtvoly a tak ďalej a tak ďalej. Včera som urobil tú chybu, tú zásadnú chybu, ktorú štandardne nerobím, pretože si chránim svoje psychické zdravie od vás a od tých médií, a 10 minút som pozeral noviny na Markíze. A to som bol hotový. Tam moderátor s úsmevom na tvári hovorí, keď si dáte tri dávky, dostanete 300 eur, dve dávky 200 eur, prvú dávku do Vianoc 100, 200 eur, ako taká pipinka v tej reality šou alebo v nejakom tom vysielaní, že zavolajte, keď zavoláte do 15 minút a poviete správne heslo... ako na trhu, ako predaj a potom správy, v USA, v New Yorku, povinné očkovanie, smrť, plné nemocnice. Od rána do večera. Od rána do večera tých ľudí stresujete, od rána do večera im naháňate hrôzu a práve ľudia v tých kritických štruktúrach, to znamená starší ľudia, častokrát s inými ochoreniami toto pozerajú od rána do večera. A vy máte vedecky dokázané, že presne tieto postupy zhoršujú zdravotný stav obyvateľstva a že tieto postupy môžu viesť k zbytočným úmrtiam týchto ľudí, lebo im to podlamuje ich zdravie a zhoršuje šancu na to, že tú chorobu úspešne zvládnu. A vy ste sa z toho poučili? Zobrali ste toto vôbec do úvahy? Práve naopak, vy prídete včera na tlačovku a vy všetkých týchto starších ľudí verejne ponížite a poviete im, že sú ako keby nejaký hmyz, ktorý nedokáže za seba zodpovedne rozhodovať, ale že vy, osvietená vládna moc, im nanútite povinné očkovanie, že vy budete rozhodovať o ich zdraví, že vy určíte, čo je pre nich najlepšie. Kde si vy beriete v sebe tú neskutočnú drzosť, že vy iným budete hovoriť, čo je najlepšie pre ich zdravie? Kde si vy beriete tú drzosť, kde nachádzate na to odvahu, aby ste ľuďom povedali, že ich ústavné právo na ochranu a samotné vlastné rozhodovanie o nedotknuteľnosti ich tela, o ich telesnej integrite úplne vyhodíte von oknom a budete si robiť, čo sa len vám zachce? Títo občania Slovenskej republiky, slovenský národ, to nie sú vaši otroci, oni nie sú váš majetok, práve naopak, máte IM slúžiť. A im nebudete slúžiť tak, že im budete prikazovať, aby do seba nechali pichnúť niečo, čo pri vakcíne, napríklad tej Comirnaty od Pfizeru, keď si otvoríte príbalový leták, je tam veľkým červeným napísané, že stále prebieha zber údajov a vyhodnocovanie nebezpečnosti tejto látky. To si nájdite na tej stránke ADC, ktorá zhŕňa všetky tieto príbalové letáky rôznych liečiv. To znamená vakcína, pri ktorej je jasne napísané, že stále prebieha zber údajov a vyhodnocovanie nebezpečnosti tohto liečiva, a vy tu sa nebudete hanbiť verejne vyhrážať národu, ľuďom, ktorí celý život pracovali, platili dane, platili do zdravotného poistenia a na ich staré kolená im bude nejaký pipík z vlády hovoriť, že vás povinne naočkujeme. Proti vašej vôli, proti vášmu svedomiu, proti vášmu presvedčeniu, proti vašim vedomostiam, my vieme najlepšie, čo potrebujete. Ste normálni? Vám to vôbec nepríde, že vy ste tá fašistická totalitná mašinéria, ktorá už úplne zabudla, že existujú hodnoty ako ľudská dôstojnosť, ako nedotknuteľnosť osoby, ako ľudské práva, že sú tu dokumenty ako Norimberský kódex, ktoré vy úplne pošliapavate a vôbec vás nezaujíma to, že títo občania Slovenskej republiky majú sami právo rozhodnúť sa, čo urobia so svojím telom. Keď niekto chce dobrovoľne akceptovať vakcináciu, veď je to jeho slobodná voľba, ani jeden z nás, predpokladám, mu to nebude vyčítať, ani jeden z nás mu nebude nadávať, ale je zvrátené, ak štát donúti mladých ľudí napríklad k očkovaniu na základe nátlaku prichádzajúceho zo všetkých strán a potom tento človek zomrie. Zomrie aj napriek tomu, že štatisticky bol covid preňho úplne, úplne mikroskopicky nebezpečný, lebo presne viete, ktoré sú rizikové faktory, a presne viete, ktoré rizikové skupiny obyvateľstva tu sú. A ešte ďalšia drzosť, ktorú ste predviedli včera na tlačovke, že ak Národná rada neakceptuje tento návrh a že ak slovenskí občania nad 60 rokov neprijmú túto vašu nanútenú vakcináciu, toto nechutné citové vydieranie, tak že vy im vypracujete nejaký návrh, aby si sami platili za svoju zdravotnú starostlivosť. Kde sa, znovu sa pýtam, vo vás berie tá odporná fašistická drzosť hovoriť človeku, ktorý celý život robil na tejto zemi, ktorý celý život platil do toho systému, ktorému môžete vďačiť aj za to, že tu vôbec táto budova existuje, hovoriť, že ty si pre nás menejcenný odpad a sám si budeš platiť zdravotnú starostlivosť? Necítite sa odporne? Necítite sa zvrátene? Necítite sa ako tie totalitné besné psy, ktoré chcú ubližovať svojmu národu? Tí ľudia vám verili, verili tomu, že keď zvolia túto vládu a všetky tie sľuby o tom, ako sa tu kradlo, ako sa tu rozkrádalo, ako sa tu rozdávalo a že vy to zmeníte, že aspoň sa postaráte o to, aby mali dostupnú zdravotnú starostlivosť. Pamätajú si tie scény, ako Matovič pálil tých 5-tisíc sviečok pred Úradom vlády, a dúfali, verili vám, chceli vám veriť. Ale urobili chybu, keď si mysleli, že vy tie peniaze nasmerujete normálne do zdravotníctva a zabezpečíte, aby tí lekári namiesto toho, aby odchádzali, prišlo ich viac, aby tie zdravotné sestry neodchádzali preč, ale, naopak, prišli do toho zdravotníctva, a že tí ľudia budú mať dostupnú zdravotnú starostlivosť. Zase ste ich oklamali, podviedli, tou vašou aroganciou, neschopnosťou, tými megalomanskými nápadmi tohto blázna ste im zničili život po všetkých stránkach. A keď už neviete, ako to riešiť, keď vidíte, že ste zlyhali po všetkých týchto stránkach, tak si to zase majú odniesť oni. Majte, ľuďom nanútiť niečo, čo nechcú. Vy to máte začať rešpektovať, že to nechcú. Máte sa s tým zmieriť, máte to akceptovať a neklamať im tu. Netrieskať údaje a dáta len tak z hlavy, keď tu Matovič povie, že 12 700 eur stojí liečba, a potom predseda finančného výboru povie, že pri najrizikovejších pacientoch je to 1 300, že tých 12 700 je nezmysel, veď tu lietajú cifry hore-dole, menia sa tie čísla, ktoré neuveriteľným spôsobom pozmeňujú tú realitu. A ja sa pýtam úplne na rovinu, čo budete robiť s tým dôchodcom, ktorý celý život makal, a dnes prídete a keď tento váš absurdný návrh nezaberie, mu poviete: Budeš platiť pokuty, ak sa nedáš očkovať. To znamená len za to, že sa dožil tohto veku, že sa dožil staroby a že chce ju prežiť pokojne, tú svoju jeseň života, tak bude trestaný a vy ho dohnáte až na hranicu chudoby, úplnej chudoby, čo spravíte s týmto človekom, keď sa nedá zaočkovať? Pošlete armádu? Policajtov? Namierite naňho hlaveň samopalu a donútite ho zaočkovať sa? Aký máte plán, sa pýtam. Čo budete robiť s tými dôchodcami? Zoberiete im ešte aj ten byt, v ktorom bývajú, na ktorý si celý život robili? Jaký máte plán? Povedzte nám tú realitu, lebo to sa ľahko povie na tlačovke, ak sa nedáte zaočkovať, na základe tohto návrhu zákona, ktorý tu prinášame, tak vám zavedieme povinné očkovanie pre ľudí nad 60 rokov. A čo potom, keď ho nebudú chcieť akceptovať? Odpovedzte mi. Mňa to zaujíma. Zoberiete tým ľuďom všetko? Siahnete im na dôchodky? Dostanete ich úplne na dno? To vám nevadí, čo s tým národom robíte? Ako si asi myslíte, že sa tí ľudia, ktorí sú vystrašení na smrť, naše mamy, otcovia, staré mamy, starí otcovia, ktorí pozerajú na tú televíznu obrazovku, sedia večer a desia sa hrôzou, čo tá fašistická vláda zase vymyslela, ako si myslíte, že asi správajú? Ako si myslíte, že sa cítia, a čo si myslíte, že to robí s ich zdravotným stavom? Pán Benčík, najväčšia fašistická kreatúra v tomto pléne, sa z toho smeje! Vážené dámy, vážení páni, všetci, ktorí to sledujete, pán Benčík sa smeje z toho, keď hovorím o tom, smeje sa z toho, keď hovorím o tom, ako starší ľudia, ktorí celý život robili, budovali túto republiku, sedia pri televízii a sledujú, ako sa im vláda vyhráža, že keď sa nenechajú zaočkovať, tak im to nariadi povinne. Z toho sa smeje pán Benčík, taká je realita v tomto pléne. Také kreatúry tu sedia odporné, fašistické, besné psy, nič iné! Takto dnes vyzerá politika tejto vlády. Keď vieme teda, že tá vakcína voči tým vašim novým verziám nebude účinná, vieme, že môže byť pre ľudí nebezpečná, vieme, že to, čo navrhuje Igor Matovič, nemá vôbec žiaden zmysel, ja sa vás pýtam, kedy konečne pred ľudí predstúpite zodpovedne, s hlavou vztýčenou a poviete im, čo konečne začnete robiť s tým zdravotníctvom. Zarezali ste tu mimoriadnu schôdzu, na ktorej sa malo hovoriť o tom, aký je stav zdravotníctva a mali sme sa pýtať ministra zdravotníctva, čo nás čaká v budúcnosti, aký máte plán, ako chcete zabezpečiť, aby sa títo ľudia vrátili, ako chcete zabezpečiť ľuďom kvalitnú ambulantnú starostlivosť a liečenie ich ťažkých stavov. Nepovedali ste ani slovo. Ani slovo! Namiesto toho, aby minister zdravotníctva vysvetlil ľuďom, aký je plán, tak sa zmôže maximálne na to, aby sa starším ľuďom s podlomeným zdravím na tlačovej konferencii vyhrážal ako nejaký Hitler, keď sa vyhrážal Židom. Takto ste dospeli. Do takéhoto stavu. A ešte budete mudrovať o demokracii. Absolútne sa nedivím, že sa vám rozpadá armáda pred rukami, nedivím sa, že z polície masovo odchádzajú jej príslušníci, lebo nechcú plniť vaše fašistické nariadenia. Pretože políciu a armádu zneužívate na to, aby sa stali sluhmi vašich odporných fašistických plánov. A nedivím sa tým chlapom a tým ženám, ktorí tam slúžia a chceli slúžiť Slovenskej republike a nie totalitnej odpornej vláde, že to vzdávajú a že vás nechcú počúvať. S každým jedným z nich, s ktorým sa rozprávam, má svoj názor na túto vládu, má toho všetkého dosť. On nechce byť ten, ktorý príde a bude ľuďom brať živobytie. On nechce byť ten, ktorý bude ľuďom dávať pokutu za to, že nemajú nejaké blbé nefunkčné rúško na ulici. Nechce byť ten, ktorý bude ľudí vyhadzovať z práce len preto, že im zavrie prevádzku, lebo niekto nariadil nezmyselné nariadenie, že tu si môžeš kúpiť tenisku, ale túto vetrovku, bundu, sveter, tú si už kúpiť nemôžeš, aj keď je od teba 20 centimetrov, lebo toto vymýšľa táto vláda, lebo do takýchto absurdností dostala slovenský národ a takýmto spôsobom likviduje slovenskú ekonomiku. A potom to dotiahne už do absurdného konca, keď vlastne rozdelí dve kategórie ľudí – očkovaní, prekonaní. A tí zvyšní, tí sa môžu aj nabodnúť na kôl zrejme, podľa slov tejto vlády. Tí, ktorí nemajú žiadne práva, ktorí nikde nemôžu ísť, ktorí môžu len pracovať, aby vám odvádzali dane, to je jediné, čo im dovolíte aj za predpokladu, že sa otestujú, a na ostatných zvysoka kašlete. Toto bude mať veľmi veľkú dohru, keď sa budete takýmto spôsobom ľuďom vyhrážať. Toto bude mať dohru nielen v tom, že zruinujete národ a že spôsobíte zase tie najväčšie čísla úmrtnosti, keď ich dostanete úplne na dno, ale bude to mať aj tú dohru, že ľudia vám to spočítajú. Reálne vám to spočítajú. Ja chcem úprimne veriť, že celá opozícia sa dá v tomto zmysle dokopy, že prestanú tie snahy o nejaké hranie sa na vlastnom piesočku a že sa spoločne všetci postavíme za jednu spoločnú myšlienku, a to je generálny štrajk, kedy národ spoločne nepríde do práce a takým kreatúram, ako je Benčík, ktorý sa tu z toho všetkého smeje, že takýmto kreatúram ukáže, že už nám ďalej vy pročkovci, vy fašistická banda vládnuť nebudete. Že ukážete tej vláde, že ten lockdown otočí proti nim a že toto celé, táto tyrania, tento odporné, toto odporné neľudské zaobchádzanie s národom jednoducho skončí. Vy nebudete ľuďom prikazovať, akým spôsobom sa majú chovať k tomu zdraviu. Vy nebudete za ľudí rozhodovať v týchto zásadných otázkach, ktoré patria do výhradnej kompetencie svedomia každého jedného z týchto občanov. Už toho jednoducho bolo dosť.